CELEX: 62018TN0714
Language: lv
Date: 2018-12-04 00:00:00
Title: Lieta T-714/18: Prasība, kas celta 2018. gada 4. decembrī – Adraces/Komisija

11.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 54/25
            
         
      Prasība, kas celta 2018. gada 4. decembrī – Adraces/Komisija
      (Lieta T-714/18)
      (2019/C 54/38)
      Tiesvedības valoda – portugāļu
      
         Lietas dalībnieki
      
      
         Prasītāja: Associação para o Desenvolvimento da Raia Centro Sul – Adraces (Vila Velha de Ródão, Portugāle) (pārstāvji: G. Anastácio, D. Pirra Xarepe, J. Whyte un M. Barros Silva, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atzīt par spēkā neesošu Komisijas 2018. gada 26. septembra Lēmumu ARES (2018) 4940694 par Sadarbības pamatnolīguma Nr. COM/LIS/ED/2018-2020_1 izbeigšanu un piespriest Komisijai atjaunot prasītājas agrāko stāvokli.
               
            
                  —
               
               
                  piespriest Komisijai atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza piecus pamatus.
      
                  1.
               
               
                  Pirmais pamats – tiesiskās drošības principa pārkāpums, jo Komisija ir vienpusēji atkāpusies no publiskā iepirkuma līguma, šādu rīcību nekādi nedz pamatodama, nedz attaisnodama.
               
            
                  2.
               
               
                  Otrais pamats – labticības principa pārkāpums, jo, iekļaudama minētajā pamatnolīgumā vispārīgu atkāpšanās klauzulu, saskaņā ar kuru tā drīkst šo pamatnolīgumu patvaļīgi izbeigt bez vajadzības šādu rīcību nedz pamatot, nedz attaisnot, Komisija ir ļaunprātīgi izmantojusi pilnvaras un nav ievērojusi ikvienu (gan publiski tiesisko, gan privāttiesisko) līgumattiecību pamatā esošo interešu līdzsvaru.
               
            
                  3.
               
               
                  Trešais pamats – publiskā iepirkuma līgumu jomā administrācijai saistošā privātpersonu tiesību un leģitīmo interešu ievērošanas principa pārkāpums, jo Komisija vienpusēji gluži patvaļīgi un bez jebkāda pamatojuma ir atkāpusies no minētā pamatnolīguma, lai gan šādi rīkoties aizliedz princips pacta sunt servanda.
               
            
                  4.
               
               
                  Ceturtais pamats – labas pārvaldības pienākuma neizpilde, jo Komisija no minētā pamatnolīguma ir atkāpusies vienīgi kāda avīzes raksta dēļ, pietiekami sīki neizvērtējusi konkrēto gadījumu, un šāda rīcība acīmredzami ir sliktas pārvaldības izpausme.
               
            
                  5.
               
               
                  Piektais pamats – samērīguma principa pārkāpums, jo Komisija bez nekāda pamatojuma un attaisnojuma ir atkāpusies no minētā pamatnolīguma, reaģējot uz kāda prasītājas darbinieka notiesāšanu par viltošanas un krāpšanas nodarījumiem, kuriem nav nekā kopīga nedz ar prasītājas darbību, nedz ar Komisijas pilnvarām un kompetenci.